b'\n_START_ARTICLE_\nHockeysveis\n_START_PARAGRAPH_\nHockeysveis (p\xc3\xa5 engelsk kalt mullet) er en frisyre med langt h\xc3\xa5r i nakken, og kortere p\xc3\xa5 toppen. Frisyren er umiskjennelig, men vanskelig \xc3\xa5 definere, og kan ha lokale eller nasjonale s\xc3\xa6rtrekk. Forholdet mellom h\xc3\xa5rlengde bak og h\xc3\xa5rlengden opp\xc3\xa5 skal helst v\xc3\xa6re 3 til 1._NEWLINE_Denne frisyren har v\xc3\xa6rt meget popul\xc3\xa6r i Tsjekkia; den tsjekkiske ishockeyspilleren Jarom\xc3\xadr J\xc3\xa1gr hadde en oppsiktsvekkende sveis gjennom det meste av 1990-\xc3\xa5rene. Under Europamesterskapet i fotball i 1996 hadde samtlige tsjekkiske stjerner en slik sveis, hvorav Martin Fr\xc3\xbddek hadde den mest oppsiktsvekkende, selv om Karel Poborsk\xc3\xbd og Patrik Berger ogs\xc3\xa5 var godt representert._NEWLINE_Frisyren stammer fra romersk tid, men ble popul\xc3\xa6r i 1970-\xc3\xa5rene og i 1980-\xc3\xa5rene. Den tyske varianten ligger n\xc3\xa6r heavy metal-fenomenet puddelsveis._NEWLINE_Andr\xc3\xa9 Agassi, Richard Dean Anderson, David Bowie, David Hasselhoff, Jean-Claude Van Damme og Chuck Norris, bl.a., er kjent for \xc3\xa5 ha hatt hockeysveis.'